《咏瑞粟 其二》
宋代·周遇圣

淳居万山巅，土瘠稀良田。丰系系饥饱，民命悬于天。

人忧庚子系，我见为丰年。蚕登百谷熟，箱万仓盈千。

异哉粟四穗，一干生南阡。岂无连理木，亦有双华莲。

维兹孕瑞粟，庶补民艰鲜。嘉生本协气，此事非偶然。

窃闻野老说，守令仁且贤。官清简案牍，刑省空扉圜。

农耕士力学，工肆商充廛。午鸡桑树鸣，夜犬花村眠。

君不见渔阳歌秀麦，善政青史编。又不见中牟书嘉禾，德化今古传。

猗欤际圣代，奇祥呈八埏。愿言叫阊阖，入奏冕旒前。

作者简介：周遇圣，淳安（今属浙江）人（明嘉靖《淳安县志》卷一七）。